આકાશ ને પહેલી વાર જોઈને અવિનાશભાઈ અને તેમના પત્ની આનંદીબેન તેની પર મોહી પડ્યા હતા.પોતાની દીકરી ને જોઈતી દરેક ખૂબી આકાશ માં હતી. પહેલી જ નઝરે તેને આકાશ પસંદ પડી ગયો હતો. ધ્વનિ ને પણ આકાશ પસંદ પડ્યો હોય એવું લાગતું હતું. આકાશ અને ધ્વનિ જયારે એકાંત માં વાત કરવા ગયા ,ત્યારે અવિનાશભાઈ એ વ્યાસ ફેમિલી સાથે વાત કરવાનું શરુ કર્યું.તેમના ફેમિલી ફ્રેન્ડ ભગવાનભાઇ એ બંનેના પરિવાર વિષે એકબીજાને ટૂંકમાં પરિચય આપ્યો હતો.ભગવાનભાઇ પોતે પણ કેમિકલ ના બિઝનેસ માં હતા અને વર્ષો થી વડોદરા માં સ્થાયી થયા હતા,અને આવિનાશભાઈ ના જુના મિત્ર હતા.તેમની દીકરી રિદ્ધિ ના લગ્ન ગૌરાંગભાઈ વ્યાસ ના મિત્ર અરવિંદભાઈ પટેલ ના પુત્ર મોહિત સાથે થયા હતા.એટલે વર્ષોથી તેઓ ગૌરાંગભાઈ ને ઓળખતા હતા.આકાશ ને તેણે પહેલી વાર એક ફેમિલી ફંકશન માં જોયો હતો,ત્યારથી તેને ધ્વનિ માટે પસંદ પડી ગયો હતો.અને તેથી જ તેમણે આ વાત ચલાવી હતી.